અમિત કુમાત એ દિવસોને યાદ કરતા કહે છે કે કામકાજ તો બંધ થઇ જ ગયું પરંતુ નવો ધંધો શું કરવો તેની પણ તેમને ખબર નહોતી પડી રહી. ઇન્દોરમાં જ ક્યાંય જવું હોય તો બસમાં જવું કે પછી ચાલીને જવું જેથી બસની ટીકીટના પૈસા બચે એવો વિચાર પણ તેમણે કરવો પડતો હતો. ત્યારબાદ અમિતે પોતાના ભાઈ અપૂર્વ અને તેમના મિત્ર અરવિંદ મહેતા સાથે ઈન્દોરની બહાર જઈને સ્નેક્સ બિઝનેસ શરુ કરવાનો પ્લાન બનાવ્યો. અરવિંદ મહેતા જે તે સમયે કન્સ્ટ્રક્શન બિઝનેસ સાથે સંકળાયેલા હતા તેમણે શરૂઆતના રૂ. 15 લાખનું રોકાણ કરવાની તૈયારી બતાવી.